ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Νοεμβρίου 1990 σχετικά με τα μέτρα προστασίας της υγείας έναντι της Δημοκρατίας της Ζιμπάμπουε ( 90/610/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία του Συμβουλίου 72/462/ΕΟΚ της 12ης Δεκεμβρίου 1972 περί των προβλημάτων υγειονομικού και κτηνιατρικού ελέγχου στις εισαγωγές βοοειδών και χοίρων καθώς και νωπών κρεάτων και προϊόντων κρέατος προέλευσης τρίτων χωρών ( 1 ) όπως τροποποιήθηκε τελευταία από την οδηγία 90/425/ΕΟΚ ( 2 ), και ιδίως το άρθρο 15,

Εκτιμώντας :

ότι οι συνθήκες υγείας των ζώων και οι απαιτήσεις κτηνιατρικών πιστοποιητικών κατά την εισαγωγή νωπών κρεάτων από την Ζιμπάμπουε ορίστηκαν με την απόφαση της Επιτροπής 85/472/ΕΟΚ ( 3 ), όπως τροποποιήθηκε τελευταία από την απόφαση 88/559/ΕΟΚ ( 4 )-

ότι, επειδή εμφανίστηκε αφθώδης πυρετός στελέχους SAT στη Ζιμπάμπουε, με την απόφαση 89/405/ΕΟΚ της Επιτροπής ( 5 ) ανεστάλησαν προσωρινά οι εισαγωγές κρέατος από τη Ζιμπάμπουε -

ότι οι αρμόδιες αρχές της Ζιμπάμπουε έλαβαν μέτρα για την εξάλειψη και αποφυγή επανεμφάνισής της -

ότι τα αυστηρά αυτά μέτρα περιλαμβάνουν, ιδιαίτερα την απαγόρευση της διακίνησης των ζώων, εκτός των βοοειδών καθαράς φυλής υπό αυστηρό έλεγχο διακίνησης, από τις νότιες περιοχές της Ζιμπάμπουε στην απρόσβλητη περιοχή της κεντρικής Mashonaland και στο βόρειο τμήμα της δυτικής Mashonaland - ότι οι νότιες περιοχές διαχωρίζονται σαφώς από την περιοχή που δεν έχει προσβληθεί από την ασθένεια - ότι εφαρμόζονται μέτρα σε όλη τη χώρα για να ελέγχεται η διακίνηση των ζώων και αν ανιχνεύεται κάθε εκδήλωση της ασθένειας -

ότι οι κεντρικές κτηνιατρικές αρχές της Ζιμπάμπουε επιβεβαίωσαν ότι στη Ζιμπάμπουε δεν έχει εμφανισθεί αφθώδης πυρετός από τις 9 Νοεμβρίου 1989 και ανέλαβαν την υποχρέωση να ενημερώσουν τα κράτη μέλη και την Επιτροπή, σε περίπτωση εκδήλωσης αφθώδους πυρετού, μέσα σε 24 ώρες, με τέλεξ ή τηλεγράφημα, ή αλλαγής της πολιτικής εμβολιασμού κατά της ασθένειας αυτής - ότι οι αρμόδιες αρχές της Ζιμπάμπουε παρέσχον εγγυήσεις ότι το κρέας που θα προορίζεται για την Κοινότητα, θα παράγεται, θα επεξεργάζεται και θα αποθηκεύεται χωριστά από το κρέας το οποίο δεν πληροί τους όρους της παρούσας απόφασης -

ότι οι αρμόδιες κτηνιατρικές αρχές της Ζιμπάμπουε επιβεβαίωσαν ότι στη Ζιμπάμπουε δεν έχει εμφανιστεί πανώλη των βοοειδών για τουλάχιστον 12 μήνες και ότι δεν πραγματοποιήθηκαν εμβολιασμοί κατά της ασθενείας αυτής στη διάρκεια της περιόδου αυτής -

ότι, έπειτα από την αποστολή της Επιτροπής στη Ζιμπάμπουε, θεωρείται ότι πρέπει να επιτραπούν εκ νέου οι εισαγωγές νωπών κρεάτων από ορισμένα μέρη της Ζιμπάμπουε από τις 25 Οκτωβρίου 1990 -

ότι η απόφαση αυτή θα αναθεωρηθεί με βάση την εξέλιξη της υγειονομικής κατάστασης των ζώων στη Ζιμπάμπουε και ιδιαίτερα την εμφάνιση αφθώδους πυρετού, την εφαρμοζόμενη πολιτική εμβολιασμού, τον καθορισμό ζωνών για την απομόνωση των προσβεβλημένων περιοχών και τον καθορισμό περιοχών από τις οποίες προέρχονται τα ζώα το κρέας των οποίων προορίζεται για εξαγωγή στην Κοινότητα -

ότι οι όροι των κρατών μελών όσον αφορά την υγεία των ζώων, βάσει του άρθρου 16 της οδηγίας 72/462/ΕΟΚ όσον αφορά τις εισαγωγές κρέατος από τρίτες χώρες, δεν έχουν ακόμη καθοριστεί σε κοινοτικό επίπεδο για τη Ζιμπάμπουε - ότι εν αναμονή της έναρξης ισχύος των όρων αυτών, τα κράτη μέλη μπορούν να συνεχίζουν να εφαρμόζουν τους εθνικούς τους κανόνες όσον αφορά την υγεία των ζώων στις εισαγωγές νωπού κρέατος από την εν λόγω χώρα -

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1

Καταργούνται οι αποφάσεις της Επιτροπής 85/472/ΕΟΚ και 89/405 /ΕΟΚ .

Άρθρο 2

Η απαγόρευση που προβλέπεται στο άρθρο 14 παράγραφος 2 της οδηγίας 72/462/ΕΟΚ δεν εφαρμόζεται, όσον αφορά τα αποστεωμένα κρέατα βοοειδών στις κάτωθι περιοχές της Ζιμπάμπουε :

- την κτηνιατρική περιοχή της κεντρικής Mashonaland,

- την κτηνιατρική περιοχή μόνο του βορείου τμήματος της δυτικής Mashonaland .

Άρθρο 3

Αν ένα κράτος μέλος επιτρέψει την εισαγωγή αποστεωμένου νωπού κρέατος αποκλειστικά βοοειδών, που προέρχονται από την Ζιμπάμπουε, εφαρμόζονται οι ακόλουθοι όροι :

- το κρέας πρέπει να πληροί τους όρους που περιλαμβάνονται στο υπόδειγμα πιστοποιητικού καταλληλότητας που επισυνάπτεται στην παρούσα απόφαση - το πιστοποιητικό πρέπει να συνοδεύει το κρέας κατά τη μεταφορά στο κράτος μέλος εισαγωγής,

- το κρέας δεν επιτρέπεται να εισέλθει στο κράτος μέλος εισαγωγής πριν από την παρέλευση τουλάχιστον 21 ημερών από την ημερομηνία σφαγής,

- το κρέας θα πρέπει να προέρχεται από βοοειδή των περιοχών που αναφέρονται στο άρθο 2 και εσφάγησαν στις περιοχές αυτές .

Άρθρο 4

Η απόφαση αρχίζει να ισχύει από 25 Οκτωβρίου 1990 .

Άρθρο 5

Η παρούσα απόφαση απευθύνεται στα κράτη μέλη .

Βρυξέλλες, 20 Νοεμβρίου 1990 .

Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . L 302 της 31 . 12 . 1972, σ . 28 .

( 2 ) ΕΕ αριθ . L 224 της 18 . 8 . 1990, σ . 29 .

( 3 ) ΕΕ αριθ. L 278 της 18 . 10 . 1985, σ . 31 .

( 4 ) ΕΕ αριθ . L 307 της 12 . 11 . 1988, σ . 50 .

( 5 ) ΕΕ αριθ . L 189 της 4 . 7 . 1989, σ . 45 .

ΠΑΡΑΡΤΗΜΑ ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ

σχετικό με αποστεωμένα νωπά κρέατα ( 1 ) με εξαίρεση τα παραπροϊόντα βοοειδών από τη Ζιμπάμπουε που πρόκειται να σταλούν στην Ευρωπαϊκή Οικονομική Κοινότητα

Χώρα προορισμού :

Αριθμός του πιστοποιητικού δημόσιας υγείας :

Χώρα εξαγωγής : Ζιμπάμπουε

Υπουργείο :

Υπηρεσία :

Σχετικά :

( προαιρετικό )

Ι . Ταυτοποίηση των κρεάτων :

Κρέατα ( 2 ) από βοοειδή :

Είδος τεμαχίων :

Είδος συσκευασίας :

Αριθμός τεμαχίων ή μονάδων συσκευασίας :

Καθαρό βάρος :

ΙΙ . Προέλευση των κρεάτων :

Διεύθυνση(εις ) και αριθμός(οί ) κτηνιατρικής έγκρισης του(των ) εγκεκριμένου(ων ) σφαγείου(ων ):

Διεύθυνση(εις ) και αριθμός(οί ) κτηνιατρικής έγκρισης του(των ) εγκεκριμένου(ων ) εργαστηρίου(ων )

τεμαχισμού :

ΙΙΙ . Προορισμός των κρεάτων :

Τα κρέατα αποστέλλονται από :

( τόπος φόρτωσης )

στ :

( χώρα και τόπος προορισμού )

με το ακόλουθο μεταφορικό μέσο ( 3 ):

Όνομα και διεύθυνση του αποστολέα :

Όνομα και διεύθυνση του παραλήπτη :

IV . Υγειονομική βεβαίωση :

Ο υπογεγραμμένος επίσημος κτηνίατρος βεβαιώνει :

1 . ότι τα ανωτέρω αναφερόμενα νωπά κρέατα :

α ) προέρχονται από ζώα τα οποία :

- έχουν γεννηθεί και εκτραφεί στη Δημοκρατία της Ζιμπάμπουε και τα οποία κατά τους προηγούμενους 12 μήνες ή από τη γέννησή τους έχουν παραμείνει σε μία από τις κάτωθι περιοχές :

- την κτηνιατρική περιοχή της κεντρικής Mashonaland,

- την κτηνιατρική περιοχή μόνο του βορείου τμήματος της δυτικής Mashonaland,

- φέρουν, σύμφωνα με τις νομοθετικές διατάξεις, σφραγίδα που αναφέρει την περιοχή προέλευσής τους, και ειδικότερα το σήμα "C" για την κτηνιατρική περιοχή της κεντρικής Mashonaland και το σήμα "L" για την κτηνιατρική περιοχή μόνο του βορείου τμήματος της δυτικής Mashonaland,

- δεν έχουν εμβολιαστεί κατά του αφθώδους πυρετού κατά τους 12 τελευταίους μήνες,

- κατά τη μεταφορά τους στο σφαγείο και ενώ αναμένετο η σφαγή τους, δεν ήρθαν σε επαφή με ζώα τα οποία δεν πληρούν τις προϋποθέσεις που καθορίζονται στην απόφαση 90/610/ΕΟΚ όσον αφορά την εξαγωγή κρέατος σε κράτος μέλος, και εάν έχουν μεταφερθεί με όχημα ή φορτηγό, αυτό είχε καθαρισθεί και απολυμανθεί πριν από τη φόρτωση,

- όταν υποβλήθηκαν σε υγειονομικό έλεγχο πριν από τη σφαγή στο σφαγείο κατά τη διάρκεια των 24 ωρών που προηγούνται της σφαγής, η οποία περιλαμβάνει εξέταση για τον αφθώδη πυρετό δεν παρουσίασαν συμπτώματα της ασθένειας αυτής,

- εσφάγησαν μετά την έναρξη της ισχύος της απόφασης 90/610/ΕΟΚ ( ημερομηνία σφαγής : )-

β ) έχουν ληφθεί από σφαγείο στο οποίο δεν έχει διαπιστωθεί περίπτωση αφθώδους πυρετού για τρεις τουλάχιστον μήνες -

γ ) έχουν κρατηθεί χωριστά από κρέατα τα οποία δεν ανταποκρίνονται στους όρους εξαγωγής σε κράτος μέλος που ορίζονται στις ισχύουσες αποφάσεις της Ευρωπαϊκής Οικονομικής Κοινότητας -

δ ) έχουν αφαιρεθεί οι σημαντικότεροι λυμφατικοί αδένες που είναι δυνατόν να αφαιρεθούν -

ε ) προέρχονται από σφάγια που έχουν σιτευτεί σε θερμοκρασία περιβάλλοντος όχι ανώτερη των 2o C για 24 τουλάχιστον ώρες μετά τη σφαγή και πριν από την αποστέωση .

2 . Κατά τη διάρκεια του χρόνου που μεσολαβεί μεταξύ της άφιξης των ζώων στο σφαγείο και της ολοκλήρωσης της συσκευασίας σε κυτία ή χαρτοκιβώτια, του κρέατος των ζώων αυτών προς εξαγωγή σε κράτος μέλος, δεν υπήρχε στο σφαγείο ή στις εγκαταστάσεις τεμαχισμού του κρέατος, ζώο ή κρέας το οποίο να μην ανταποκρίνεται στους όρους που καθορίζονται στις ισχύουσες αποφάσεις της Ευρωπαϊκής Οικονομικής Κοινότητας σχετικά με την εξαγωγή κρεάτων σε κράτος μέλος .

Έγινε στ ,

( τόπος )

στις

( ημερομηνία )

Σφραγίδα

( υπογραφή του επίσημου κτηνίατρου )

( ονοματεπώνυμο με κεφαλαία, τίτλος και ιδιότητα του υπογράφοντος )

( 1 ) Νωπό αποστεωμένο κρέας: όλα τα τμήματα των κατοικιδίων βοοειδών, που είναι κατάλληλα για ανθρώπινη κατανάλωση, με εξαίρεση τα παραπροϊόντα και δεν έχουν υποβληθεί σε καμία επεξεργασία συντήρησης . Διατηρημένα διά ψύξεως και κατεψυγμένα κρέατα θεωρούνται ως νωπά .

( 2 ) Επιτρέπεται η εισαγωγή μόνο αποστεωμένων νωπών κρεάτων βοοειδών από τα οποία έχουν αφαιρεθεί οι σπουδαιότεροι προσιτοί λυμφατικοί αδένες .

( 3 ) Για τα σιδηροδρομικά βαγόνια ή τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσης και για τα πλοία η ονομασία τους .